Frigat kelas Gepard

Kelas Gepard (Cheetah) adalah sebuah kelas frigat yang dibina oleh Rusia bagi mengantikan korvet kelas  Koni, Grisha, dan Parchim.

Eksport

Kelas Gepard telah direka sebagai sebuah frigat eksport ringan dan tidak berkos tinggi. Rusia menawarkan tiga buah versi kepada pelanggan berpotensi iaitu:
Gepard 3.9: direka untuk mencari, menjejak dan menentang ancaman permukaan, bawah air dan udara secara bebas atau dalam kumpulan tugas, menabur periuk api, memberi perlindungan dan meronda sempadan maritim negara serta zon ekonomi ekslusif, melakukan misi tempur, dan rondaan. Ia dijana oleh enjin turbin gas dalam konfigurasi CODOG. Versi ini juga dipasang dengan dua set pelancar yang membawa lapan peluru berpandu anti kapal, Kh-35 dengan keupayaan untuk diserasikan dengan sistem VLS seperti UKSK (untuk peluru berpandu krus seperti Club-N dan Yakhont) dan sistem pertahanan udara Shtil-1. Vietnam merupakan satu-satunya pelanggan eksport.
Gepard 5.1: dikonfigurasikan sebagai sebuah kapal peronda luar pantai. Bertujuan untuk meronda sempadan perairan negara, membantu untuk mengurangkan tegangan di laut, melindungi alam sekitar, menyokong misi-misi marin dan demonstrasi bendera di kawasan kepentingan negara. Boleh dipasang dengan "senjata berat" jika perlu. Dijana oleh enjin diesel dengan sistem pendorongan CODAD dua aci.
Gepard 5.3: direka untuk menari, menjejak dan menentang ancaman permukaan, bawah air dan udara secara bebas atau dalam kumpulan tugas, melaksanakan misi-misi konvoi dan rondaan, mengawal sempadan maritim negara dan zon ekonomi ekslusif. Dipasang dengan empat buah pelancar berkembar empat untuk membawa 16 peluru berpandu anti kapal, Kh-35. Dijana oleh sistem pendorongan CODAD dengan dua aci.

 Vietnam 
Antara Mac hingga Ogos 2011, Tentera Laut Rakyat Vietnam telah menerima dua buah kapal frigat Gepard 3.9 yang dipesan pada tahun 2006, yang dibina oleh Limbungan Kapal Gorky, Tatarstan Rusia. Pada akhir tahun 2011, Vietnam telah menandatangani satu kontrak untuk tambahan dua buah kapal dalam konfigurasi anti kapal selam. Tambahan dua buah kapal lagi sedang dipertimbangkan untuk menjadikan jumlahnya sehingga enam buah kapal.

 Sri Lanka 
Sri Lanka memulakan rundingan pembelian kredit sebuah frigat Gepard 5.1 pada tahun 2017 dan kabinet Sri Lanka telah meluluskan cadangan oleh Presiden Maithripala Sirisena untuk pembelian ini pada bulan September 2017.

Sejarah perkhidmatan
Pada Oktober 2015, Dagestan, dengan tiga buah kapal Tentera Laut Rusia lain yang berkhidmat dalam Flotila Kaspia, telah melancarkan beberapa peluru berpandu krus ke atas sasaran-sasaran di Syria. Peluru berpandu ini terbang hampir  di ruang angkasa Iran dan Iraq dan menghentam sasaran di kegabenoran Raqqa dan Aleppo (dikawal oleh ISIS) selain wilayah Idlib (dikawal oleh sekutu al-Qaeda, Barisan Nusra). Pasukan bersenjata Peshmerga (angkatan bersenjata Kurdish bertempat di utara Iraq) telah menyiarkan sebuah video yang didakwa menggambarkan dua buah peluru berpandu krus sedang terbang ke Syria.

Kapal-kapal dalam kelas

 No. Nama Nama serupa Designasi projek Pembina Dibaringkan Dilancarkan Ditauliahkan Armada Status Tentera Laut Rusia (2) 691 Tatarstan(bekas-Yastreb)Republik Tatarstan 11661 Zelenodolsk Shipyard 1993 2 Julai 2001 31 Ogos 2003 Kaspia Aktif 693 Dagestan(bekas-Albatros)Republik Dagestan 11661K 1994 1 April 2011 28 November 2012 Aktif Tentera Laut Rakyat Vietnam (4+2) 011 Dinh Tien HoangĐinh Tiên Hoàng 11661E (Gepard 3.9) Batch IZelenodolsk Shipyard 10 Julai 2007 12 Disember 2010  23 Mac 2011 Wilayah Laut 4 Aktif 012 Ly Thai ToLý Thái Tổ 27 November 2007 16 Mac 2011 22 Ogos 2011  Aktif 015 Tran Hung DaoTrần Hưng Đạo11661E (Gepard 3.9) Batch II 24 September 2013 27 April 2016 6 Februari 2018 Aktif 016 Quang TrungQuang Trung 24 September 2013 26 Mei 2016 6 Februari 2018 Aktif - - -11661E (Gepard 3.9) Batch III - - - - Dirancang - - - - - -

Rujukan

Pautan luar
 Article in English from FAS
 article in Russian
  All Gepard Class Frigates - Complete Ship List

Category:Kelas frigat